**PROCEDURA**

 **PRIVIND ÎNREGISTRAREA PARTICIPANŢILOR LA PIEŢELE CENTRALIZATE DE ENERGIE ELECTRICĂ ADMINISTRATE DE OPCOM S.A.**

**Întocmit: OPCOM S.A.**

**–Septembrie 2019 –**

####

**CUPRINS**

[1. SCOP 5](#_Toc446429198)

[2. DOMENIUL DE APLICARE 5](#_Toc446429199)

[3. ACRONIME 5](#_Toc446429200)

[4. DEFINIŢII 6](#_Toc446429201)

[5. DOCUMENTE DE REFERINŢĂ 8](#_Toc446429202)

[6. CADRUL DE ORGANIZARE 9](#_Toc446429203)

[7. DISPOZIȚII FINALE 16](#_Toc446429204)

[ANEXA 1. SCRISOARE DE INTENŢIE 18](#_Toc446429205)

[ANEXA 2. CATEGORII DE OPERATORI ECONOMICI 19](#_Toc446429206)

[ANEXA 3. LISTA DOCUMENTE NECESARE LA ÎNREGISTRARE 20](#_Toc446429207)

[ANEXA 4. CAZURILE DE SUSPENDARE/REVOCARE 24](#_Toc446429208)

[ANEXA 5.1-5.8 COMUNICĂRI PRIVIND ÎNREGISTRAREA 27](#_Toc446429209)

[ANEXA 6. COMUNICARE PRIVIND SUSPENDAREA 35](#_Toc446429215)

[ANEXA 7. COMUNICARE PRIVIND revocarea 36](#_Toc446429216)

[ANEXA 8. COMUNICARE PRIVIND retragerea 37](#_Toc446429217)

[ANEXA 9. COMUNICARE PRIVIND ridicarea suspendării 38](#_Toc446429218)

**ANEXA 10. DECLARAȚIE PE PROPRIE RĂSPUNDERE** ..................................................**39**

LISTA DE CONTROL AL REVIZIILOR

Documentul revizuit:

|  |  |  |  |
| --- | --- | --- | --- |
| Nr. crt. | Rev. | Data | Revizia se referă la modificări efectuate conform prevederilor: |
| 1 | 1 | Martie 2016 | - Regulamentului de organizare si funcționare a pieței pentru ziua următoare de energie electrică cu respectarea mecanismului de cuplare prin preț a piețelor și modificarea unor acte normative care reglementează piața pentru ziua următoare de energie electrică, aprobat prin Ordinul ANRE nr. 82/03.09.2014 publicat în Monitorul Oficial nr. 668 din 11.09.2014;- Regulamentului privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare, aprobat prin Ordinul ANRE nr. 78/14.08.2014 publicat în Monitorul Oficial nr. 621 din 25.08.2014;- Regulamentului de organizare și desfășurare a licitațiilor simultane cu preț descrescător pe piața centralizată pentru serviciul universal, aprobat prin Ordinul ANRE nr. 65/22.07.2014, publicat în Monitorul Oficial nr. 564 din 30.07.2014;- Regulamentului pentru acordarea licenţelor şi autorizaţiilor în sectorul energiei electrice aprobat prin Ordinul ANRE nr.12/04.03.2015, publicat în Monitorul Oficial nr. 180 din 13.03.2015 (Abrogă Ordinul nr. 48/2013);- Regulilor privind preluarea energiei electrice livrate în reţelele electrice, produsă în perioada de probe a capacităţilor de producere aprobate prin Ordinul ANRE nr. 59/01.04.2015 publicat în Monitorul Oficial nr. 239 din 08.04.2015 (Abrogă Ordinul nr. 14/2006);- Procedurii de confirmare a dreptului de participare la piețele de energie electrică din România a unor persoane juridice străine având sediul social într-un stat membru al Uniunii Europene. aprobata prin Ordinul ANRE nr. 91/17.06.2015 publicat în Monitorul Oficial nr. 458 din 25.06.2015;- Regulamentul (UE) nr. 1227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie, publicat în Jurnalul Oficial al Uniunii Europene L 326, 8.12.2011;- Regulamentul de punere în aplicare (UE) nr. 1348/2014 al Comisiei din 17 decembrie 2014 privind raportarea de date, pentru punerea în aplicare a articolului 8 alineatele (2) și (6) din Regulamentul (UE) nr. 1227/2011 al Parlamentului European și al Consiliului privind integritatea și transparența pieței angro de energie, publicat în Jurnalul Oficial L363, 18.12.2014 |
|  |  |  |  |
| 2. | 2. | Februarie 2018 | * Ordinul ANRE nr. 27/31.01.2018 pentru aprobarea Regulamentului de organizare şi desfăşurare a licitaţiilor pe piaţa centralizată pentru serviciul universal publicat în Monitorul Oficial nr. 106 din 02 februarie 2018
* Ordinul ANRE nr. 31/31.01.2018 privind aprobarea Regulamentului de funcţionare şi de decontare a pieţei de echilibrare şi a Regulamentului de calcul şi de decontare a dezechilibrelor părţilor responsabile cu echilibrarea, precum şi pentru modificarea, completarea şi abrogarea unor dispoziţii din sectorul energiei electrice publicat în Monitorul Oficial nr. 166 bis din 22 februarie 2018
* Ordinul ANRE nr. 23/23.01.2018 privind modificarea şi completarea Ordinului Președintelui ANRE nr. 49/2013 pentru aprobarea Regulamentului privind cadrul organizat de tranzacționare pe piața centralizată cu negociere dublă continuă a contractelor bilaterale de energie electrică publicat în Monitorul Oficial nr. 83 din 29 ianuarie 2018
 |
| 3. | 3. | Septembrie 2019 | * Ordinul ANRE nr. 50/10.04.2019privind modificarea anexei la Ordinul ANRE nr. 78/2014 pentru aprobarea Regulamentului privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare
	+ Ordinul ANRE nr. 178/13.08.2019 privind modificarea, completarea și abrogarea unor dispoziții din sectorul energiei electrice.
 |

# SCOP

Procedura are drept scop precizarea condiţiilor în care se realizează:

1. înregistrarea Solicitanților pentru participarea la piețele centralizate de energie electrică administrate de OPCOM S.A.;
2. retragerea din proprie inițiativă a unui Participant de la piața/piețele centralizate de energie electrică la care este înregistrat;
3. suspendarea de la tranzacționare sau revocarea înregistrării la piața/piețele centralizate de energie electrică, a unui Participant la piață.

# DOMENIUL DE APLICARE

Procedura se aplică pentru înregistrarea la una sau mai multe din piețele centralizate de energie electrică administrate de OPCOM S.A. a Solicitanților şi, după caz, pentru suspendarea de la tranzacţionare/revocarea/retragerea din calitatea de Participant la pieţele respective.

# ACRONIME

|  |  |
| --- | --- |
| ANRE  | –      Autoritatea Naţională de Reglementare în domeniul Energiei; |
| FUI | –      Furnizor de ultimă instanță; |
| OPCOM S.A. | –      Societatea Operatorul Pieţei de Energie Electrică şi de Gaze Naturale OPCOM S.A.; |
| OTS  | –      Operatorul de Transport şi de Sistem; |
| PC-OTC | –      Piaţa centralizată cu negociere dublă continuă a contractelor bilaterale de energie electrică; |
| PCCB-LE | –      Modalitatea de tranzacţionare pe piaţa centralizată a contractelor bilaterale de energie electrică conform căreia contractele sunt atribuite prin licitaţie extinsă, cu posibilitatea existenţei mai multor ofertanţi de ambele părţi; |
| PCCB-NC  | –      Modalitate de tranzacţionare pe piaţa centralizată a contractelor bilaterale de energie electrică conform căreia contractele sunt atribuite prin negociere continuă; |
| PCCB-PC | –      Modalitate de încheiere pe piaţa centralizată a contractelor bilaterale de energie electrică a contractelor de procesare a combustibilului; |
| PCSU | –      Piața centralizată pentru serviciul universal; |
| PMC | –      Piața de energie electrică pentru clienții finali mari; |
| P.I.  | –      Piaţa Intrazilnică de energie electrică; |
| PZU  | –      Piaţa pentru Ziua Următoare; |
| PRE  | –      Parte Responsabilă cu Echilibrarea; |
| TVA  | –      Cotă Taxă pe Valoarea Adăugată exprimată în valoare absolută. |

# DEFINIŢII

Termenii utilizați în prezenta procedură au semnificația definită în Legea energiei electrice și gazelor naturale nr. 123/2012 cu modificările și completările ulterioare.

Suplimentar, se definesc următorii termeni:

* 1. *Agent de transfer* - rolul pe care îl îndeplinesc OTS-urile în mecanismul de cuplare a pieţelor, reflectat prin transferul fizic şi comercial al energiei electrice între două zone de ofertare de la/către bursa de energie electrică din zona proprie către/de la agentul/agenţii de transfer vecin/vecini;
	2. *Cod de identificare* – cod alfanumeric alocat fiecărui participant la piaţa la care a fost înregistrat de către OPCOM S.A.;
	3. *Convenţie de participare* – Contract standardizat stabilit de OPCOM S.A. și avizat de către ANRE, care prevede drepturile şi responsabilitățile reciproce ale OPCOM S.A. şi ale fiecărui participant la piaţa/modalitatea de tranzacționare la care a solicitat înscrierea;
	4. *Contract de comodat unic**–* Contract standard încheiat între OPCOM S.A. și participantul la PZU/PI/PCCB-NC/PCSU/PMC prin care acesta primește în folosință o cheie de autentificare USB/Token;
	5. *Entitate agregată* **-** rezultatul asocierii dintre doi sau mai mulți producători de energie electrică din surse regenerabile, în vederea participării împreună la piaţa concurențială, conform prevederilor Legii nr. 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările și completările ulterioare. Într-o entitate agregată nu va fi inclus niciun producător de energie electrică din surse regenerabile care este și titular de licență de furnizare. Un producător de energie electrică din surse regenerabile poate face parte la un moment dat dintr-o singură entitate agregată;
	6. *Modificarea licenței –* emiterea de către autoritatea competentă a deciziei prin care se aprobă modificarea licenței și/sau condițiilor de valabilitate ale licenței;
	7. *Participant-cumpărător* – FUI înregistrat la PCSU, care transmite oferte de cumpărare în sesiunile de licitații organizate pe PCSU*;*
	8. *Participant-vânzător –* producător/furnizor (cu excepția FUI)/trader de energie electrică înregistrat la PCSU, care transmite oferte de vânzare în sesiunile de licitații organizate pe PCSU;
	9. *Participant implicit la PZU* *–* participant la PZU care îndeplineşte rolul de agent de transfer în mecanismul de cuplare şi care nu are dreptul să transmită oferte în această calitate;
	10. *Participant la piaţă* – titular de licenţă sau persoană fizică sau juridică care, potrivit legii, poate desfăşura activităţi în sectorul energiei electrice fără a deţine o licenţă acordată de ANRE, respectiv persoana juridică având sediul social într-un stat membru al UE căreia ANRE i-a confirmat dreptul de participare la pieţele de energie electrică din Romania, care se înscrie la piaţa respectivă și respectă convenţia de participare la aceasta; în cazul participării ca o singură entitate agregată a mai multor producători de energie electrică din surse regenerabile, este considerat participant acela dintre ei pe care aceștia îl desemnează să tranzacționeze energie electrică.
	11. *Persoana de contact* – persoană desemnată de Participantul la piaţă să îl reprezinte în cadrul participării la piaţă;
	12. *Piaţa Centralizată cu negociere dublă continuă a contractelor bilaterale de energie electrică* (PC-OTC) – cadrul organizat de desfășurare a tranzacțiilor de energie electrică între participanții la piaţă, în timp real, organizat și administrat de operatorul pieței centralizate cu negociere dublă continuă de energie electrică, pe baza unor reguli specifice, ce permite încheierea de tranzacții cu energie electrică conform criteriilor de eligibilitate proprii participanților la piață și subscrise contractelor bilaterale semnate între părți; tranzacţionarea se poate realiza printr-un ansamblu de modalități, având ca bază tranzacționarea continuă a energiei electrice pe termen determinat, la un preț ferm, transparent, rezultat din echilibrul cererii si al ofertei;
	13. *Piața centralizată pentru serviciul universal (PCSU)* – componentă a pieței centralizate de energie electrică, administrată de OPCOM SA, care funcționează pe baza unui mecanism de licitații și este destinată achiziționării energiei electrice necesare pentru acoperirea consumului clienților finali care beneficiază, în condițiile legii, de serviciul universal;
	14. *Piața de energie electrică pentru clienţii finali mari (PMC)* –– cadru organizat de desfășurare a tranzacțiilor cu contracte cu livrare fizică de energie electrică între clienții finali mari, în calitate de cumpărători, și furnizori, în calitate de vânzători, organizat și administrat de operatorul pieței de energie electrică pentru clienții finali mari, pe baza unor reguli specifice: tranzacţionarea se poate realiza printr-un ansamblu de modalităţi având ca bază licitaţia publică şi are ca scop contractarea energiei electrice pe termen mediu (1-5 ani), la un preţ transparent, rezultat din echilibrul cererii şi al ofertei;
	15. *Piaţă centralizată a contractelor bilaterale de energie electrică* *(PCCB-LE, PCCB-NC și PCCB-PC)* - cadrul organizat de încheiere între participanţii la piaţă, în mod transparent, prin licitaţie publică, a contractelor cu livrare fizică de energie electrică, inclusiv a contractelor de procesare, organizat şi administrat de operatorul pieței de energie electrică, pe baza unui ansamblu de modalităţi având ca bază ofertarea publică şi nediscriminatorie, cu scopul de a contracta energia electrică pe termen determinat, la un preţ transparent, rezultat din echilibrul cererii şi al ofertei;
	16. *Platformă/(e) de tranzacţionare* – sistem/(e) informatic/(e) stabilit/(e) şi menţinut/(e) de OPCOM S.A. în scopul realizării tranzacţiilor pe piaţă/piețe;
	17. *Registrul participanţilor la pieţele centralizate* *de energie electrică* –Registru întocmit şi actualizat de OPCOM S.A. care conţine informaţii despre Participanţii înregistraţi la pieţele centralizate de energie electrică administrate de OPCOM S.A.;
	18. *Solicitant* – Operator economic/entitate agregată care solicită înregistrarea la piață;
	19. *Zi de livrare* – Ziua calendaristică pentru care a fost încheiată o tranzacţie;
	20. *Zi lucrătoare* – Zi calendaristică cu excepţia sâmbetei, duminicii şi a oricărei zile declarată sărbătoare legală sau zi liberă.

# DOCUMENTE DE REFERINŢĂ

* 1. Legea energiei electrice şi gazelor naturale nr. 123/10.07.2012, cu modificările și completările ulterioare;
	2. Legea nr. 182/17.10.2016 pentru aprobarea Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările și completările ulterioare;
	3. Legea nr.184/18.07.2018 pentru aprobarea Ordonanţei de urgenţă a Guvernului nr. 24/2017 privind modificarea şi completarea Legii nr. 220/2008 pentru stabilirea sistemului de promovare a producerii energiei din surse regenerabile de energie şi pentru modificarea unor acte normative
	4. Regulamentul pentru acordarea licențelor şi autorizațiilor în sectorul energiei electrice aprobat prin Ordinul președintelui ANRE nr. 12/04.03.2015;
	5. Regulamentul privind cadrul organizat de contractare a energiei electrice pentru clienţii finali mari, aprobat prin Ordinul preşedintelui ANRE nr. 55/21.12.2012, cu modificările şi completările ulterioare;
	6. Regulamentul privind cadrul organizat de tranzacţionare pe piaţa centralizată cu negociere dublă continuă a contractelor bilaterale de energie electrică, aprobat prin Ordinul preşedintelui ANRE nr. 49/12.07.2013, cu modificările şi completările ulterioare;
	7. Regulamentul de organizare si funcţionare a pieţei intrazilnice de energie electrică, aprobat prin Ordinul preşedintelui ANRE nr. 73/10.10.2013;
	8. Regulamentul privind modalităţile de încheiere a contractelor bilaterale de energie electrică prin licitaţie extinsă şi negociere continuă şi prin contracte de procesare, aprobat prin Ordinul președintelui ANRE nr. 78/14.08.2014, cu modificările şi completările ulterioare;
	9. Regulamentul de organizare şi funcționare a pieței pentru ziua următoare de energie electrică cu respectarea mecanismului de cuplare prin preț a piețelor și modificarea unor acte normative care reglementează piața pentru ziua următoare de energie electrică, aprobat prin Ordinul preşedintelui ANRE nr. 82/03.09.2014, cu modificările și completările ulterioare;
	10. Regulamentul de organizare și desfășurare a licitațiilor pe piața centralizată pentru serviciul universal, aprobat prin Ordinul președintelui ANRE nr. 27/31.01.2018, cu modificările şi completările ulterioare;
	11. Ordinul ANRE nr. 31/31.01.2018 privind aprobarea Regulamentului de funcţionare şi de decontare a pieţei de echilibrare şi a Regulamentului de calcul şi de decontare a dezechilibrelor părţilor responsabile cu echilibrarea, precum şi pentru modificarea, completarea şi abrogarea unor dispoziţii din sectorul energiei electrice, cu modificările şi completările ulterioare;
	12. Metodologia de stabilire a tarifului reglementat practicat de operatorul pieţei de energie electrică aprobată prin Ordinul președintelui ANRE nr. 67/04.09.2013, cu modificările şi completările ulterioare;
	13. Procedura privind modalităţile şi termenele de plată ale tarifului reglementat practicat de operatorul pieţei de energie electrică - Avizul ANRE nr. 56/10.12.2014, cu modificările şi completările ulterioare;
	14. Procedura de confirmare a dreptului de participare la piețele de energie electrică din România a unor persoane juridice străine având sediul social într-un stat membru al Uniunii Europene aprobata prin Ordinul ANRE nr. 91/17.06.2015;
	15. Regulamentul (UE) nr.1227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie.
	16. Regulamentul de punere în aplicare (UE) nr. 1348/2014 al Comisiei din 17 decembrie 2014 privind raportarea de date, pentru punerea în aplicare a articolului 8 alineatele (2) și (6) din Regulamentul (UE) nr.1227/2011 al Parlamentului European și al Consiliului privind integritatea și transparența pieței angro de energie.
	17. Ordinul președintelui ANRE nr. 178/13.08.2019 privind modificarea, completarea și abrogarea unor dispoziții din sectorul energiei electrice.

#  CADRUL DE ORGANIZARE

* 1. **SOLICITAREA ÎNREGISTRĂRII CA PARTICIPANT LA PIEŢELE CENTRALIZATE DE ENERGIE ELECTRICĂ**
		1. Solicitantul care se află într-una din categoriile specificate în Anexa 2 şi doreşte să se înregistreze la una din pieţele centralizate de energie electrică administrate de OPCOM S.A. transmite cu cel puţin 10 zile lucrătoare înaintea zilei de la care doreşte înregistrarea la piaţa respectivă, scrisoarea de intenție cu solicitarea de înregistrare, întocmită în conformitate cu modelul din Anexa 1 și însoțită de documentele specifice menționate în Anexa 3 la prezenta Procedură.
		2. Pentru Solicitantul care doreşte să se înregistreze la una din pieţele centralizate de energie electrică administrate de OPCOM S.A., este obligatorie, anterior solicitării, înregistrarea acestuia ca PRE/într-un PRE de către C.N.T.E.E. Transelectrica S.A. în registrul pentru PRE.
		3. Achitarea facturii aferentă obligației de plată a valorii tarifului reglementat - componenta de înscriere este condiție pentru semnarea de către OPCOM S.A. a Convenției de participare la piața la care Solicitantul și-a manifestat intenția de a se înregistra.
		4. În cazul în care Solicitantul înregistrării la piaţă nu achită factura în termen de 1 (o) lună de la termenul de scadență a acesteia, procesul de înregistrare se anulează și ulterior, dacă Solicitantul doreşte înregistrarea, acesta va relua procesul de înregistrare cu transmiterea unei noi scrisori de intenţie şi actualizarea documentelor necesare înregistrării.
		5. Solicitantul care este deja înregistrat la o piață centralizată de energie electrică și dorește înregistrarea la o altă piață centralizată de energie electrică, depune documentele suplimentare pieței centralizate la care solicită înregistrarea, însoțite de o declarație pe proprie răspundere potrivit căreia documentele depuse în procesul de înregistrare derulat anterior, precum și actualizările ulterioare, sunt în vigoare, integral aplicabile și nu necesită actualizare.
		6. În cazul solicitării pentru înregistrarea la piață a unei entități agregate de producători de energie din surse regenerabile de energie, toți membrii entității agregate trebuie să fie înscriși anterior la piața centralizată de energie electrică la care se solicită înregistrarea.
		7. În cazul în care unul, sau mai mulți membri ai entității agregate de producători de energie din surse regenerabile de energie care solicită înregistrarea la piață este/sunt deja înregistrat/ înregistrați la una dintre piețele centralizate de energie electrică administrate în cadrul OPCOM S.A., reprezentantul desemnat va depune pentru fiecare dintre membrii entității agregate declarația pe proprie răspundere potrivit căreia documentele depuse în procesul de înregistrare derulat anterior pentru piețele centralizate de energie electrică la care acesta este înscris sunt actualizate, în vigoare, integral aplicabile și nu necesită actualizare.
		8. În cazul în care Solicitantul are deja un contract de comodat unic încheiat pentru un dispozitiv de acces la una din pieţele administrate de OPCOM S.A. (PZU/PI/PCCB-NC/PCSU/PMC), acesta ataşează Anexa la Contractul de comodat, completată cu piaţa la care solicită înregistrarea.
		9. Pentru înscriere la PZU, Participantul implicit la PZU/PI transmite scrisoarea de intenție însoțită de documentul aferent PRE-ului creat distinct numai pentru tranzacțiile înregistrate în calitate de agent de transfer și Convenția de participare la PZU încheiată cu OPCOM S.A., semnată.
		10. Pentru participare la PCSU se pot înregistra:

a) în calitate de participanți - cumpărători, numai titularii de licență desemnați de ANRE în calitate de FUI, care semnează în calitate de participant-cumpărător, Convenția de participare la PCSU și o transmite la OPCOM S.A.;

b) în calitate de participanți - vânzători, numai titularii de licență acordate de ANREpentru următoarele activități:

b.1) exploatarea comercială a capacităţilor de producere a energiei electrice;

b.2) furnizare a energiei electrice;

b.3) trader de energie electrică,

care semnează în calitate de participant-vânzător, Convenția de participare la PCSU și o transmite la OPCOM S.A.

* + 1. În vederea participării la Piaţa centralizată a contractelor bilaterale de energie electrică la modalitățile de tranzacționare PCCB-LE, PCCB-NC și/sau PCCB-PC, solicitanții vor semna și vor trimite Convenția de participare pentru fiecare modalitate de tranzacționare, în conformitate cu scrisoarea de intenție și cu documentele atașate acesteia.
		2. În conformitate cu Regulamentul (UE) nr. 1227/2011 privind integritatea și transparența pieței angro de energie (REMIT) şi cu Regulamentul de punere în aplicare (UE) nr. 1348/2014 al Comisiei privind raportarea de date, pentru punerea în aplicare a articolului 8 alineatele (2) și (6) din Regulamentul (UE) nr. 1227/2011 al Parlamentului European și al Consiliului privind integritatea și transparența pieței angro de energie, participantii la piaţa au obligaţia de a raporta detaliile contractelor angro de energie încheiate pe o piaţa organizată. În acest sens, OPCOM S.A. oferă participanţilor la piaţă un acord privind raportarea de date.
		3. Titularii de licență care nu sunt înregistrați la niciuna din piețele centralizate de energie electrică administrate de OPCOM S.A., dar asigură în calitate de PRE, responsabilitatea echilibrării pentru propria activitate sau pentru mai mulți participanți la piețele centralizate de energie electrică și beneficiază de activitatea desfășurată de OPCOM S.A. (stabilirea dezechilibrelor cantitative și valorice ale PRE, a dimensiunii PRE care contribuie la amplificarea sau reducerea dezechilibrului sistemului, redistribuirea veniturilor/costurilor suplimentare din echilibrarea sistemului, etc.) au obligația să se înregistreze ca participant la PZU sau la PI.

**6.2. OPERAŢIUNI PREMERGĂTOARE ÎNREGISTRĂRII LA PIEŢELE CENTRALIZATE DE ENERGIE ELECTRICĂ**

* + 1. OPCOM S.A. verifică dacă Solicitantul sau membrii entității agregate are/au obligații restante față de OPCOM S.A., din participarea anterioară la una sau mai multe din pieţele centralizate de energie electrică administrate de OPCOM S.A., de la care s-a/s-au retras/a fost revocat/au fost revocați, și în acest caz procedura de înregistrare a Solicitantului se reia numai ulterior achitării obligațiilor restante la piața respectivă conform prevederile de la pct.6.6.5.
		2. OPCOM S.A. verifică completitudinea și analizează conţinutul documentelor depuse de Solicitantul ce doreşte înregistrarea în conformitate cu pct. 6.1.1.- 6.1.2., pct. 6.1.5. - 6.1.7., respectiv Anexele 2 şi 3 din prezenta Procedură, în termen de 5 zile lucrătoare de la depunerea acestora.
		3. În cazul constatării incorectitudinii sau lipsei unor informaţii din documentele depuse de Solicitant, OPCOM S.A. solicită în scris în termen de 5 zile lucrătoare, de la depunerea documentelor, completarea informaţiilor/documentelor lipsă şi/sau corectarea informaţiilor invalidate.
		4. Procesul de verificare și de înregistrare se reia de la data la care au fost primite documentele corectate/completate.
	1. **ÎNREGISTRAREA LA PIEŢELE CENTRALIZATE DE ENERGIE ELECTRICĂ**
		1. În condiţiile în care toate documentele depuse pentru înscrierea la o piață centralizată de energie electrică au fost acceptate de OPCOM S.A. ca fiind conforme cu prevederile prezentei proceduri și Solicitantul a achitat tariful reglementat - componenta de înscriere la piețele centralizate, după caz, OPCOM S.A. semnează în termen de 3 zile lucrătoare Convenţia de participare la piață, care intră în vigoare la data semnării.
		2. În situația în care Solicitantul menționează în scrisoarea de intenție ca înregistrarea să se realizeze cu o anumită dată (zi de ofertare/tranzacționare, după caz), data de intrare în vigoare a Convenţiei de participare la piața respectivă este data solicitată, în condițiile îndeplinirii de către Solicitant a prevederilor specifice din subcap.6.1 și subcap.6.2.
		3. OPCOM S.A. înregistrează Solicitantul ca Participant la piaţa la care acesta din urmă a solicitat înregistrarea, publică numele noului Participant la piaţa respectivă pe website și înregistrează datele Participantului la piaţă în Registrul participanţilor la pieţele centralizate de energie electrică.
		4. OPCOM S.A. comunică Solicitantului înregistrarea ca Participant la piața la care acesta a solicitat înregistrarea, printr-o scrisoare conformă cu Anexa 5 pentru piața respectivă și îi trimite Convenția de participare în termen de 10 zile lucrătoare, în situația în care participantul la piață nu a ridicat documentul de la sediul OPCOM S.A.
		5. Participantul poate lua parte la tranzacționare/sesiuni de licitație pe piața centralizată la care a fost înregistrat, ulterior efectuării plății facturii pentru tariful reglementat - componenta de administrare conform cu prevederile din Anexa 5, pentru piața respectivă, precum și îndeplinirii tuturor celorlalte condiții privind participarea cu oferte prevăzute în procedurile aplicabile fiecărei pieţe.
		6. În cazul înregistrării Participantului desemnat de o entitate agregată de producători de energie electrică pe bază de surse regenerabile, aplicarea componentei de administrare a tarifului reglementat practicat OPCOM S.A. se realizează la puterea instalată rezultată pentru entitatea agregată, comunicată OPCOM S.A. în momentul înregistrării.
		7. În cazul Participantului desemnat de o entitate agregată, acesta comunică OPCOM S.A. componența acesteia și puterea instalată a fiecărui membru al entității agregate și pe total entitate agregată și o include într-o anexă la convenţia de participare aferentă. Componența entității agregate respective va fi publicată și pe website-ul OPCOM SA.
		8. Participantul la piață are obligaţia să asigure actualizarea documentelor depuse pentru înscrierea la piață ori de câte ori intervin modificări ale acestora.
		9. Modificările aduse datelor de identificare cuprinse în Convenția de participare la piață se consemnează prin Act Adițional (cu excepția Codului IBAN) la Convenţia de participare la fiecare piață centralizată de energie electrică.
		10. În cazul în care ulterior înregistrării la piață a unei entități agregate de producători de energie din surse regenerabile de energie se dorește modificarea componenței entității agregate cu noi producători de energie din surse regenerabile de energie, aceștia trebuie să fie înscriși anterior la piața centralizată de energie electrică la care se solicită înregistrarea; modificarea componenței unei entități agregate se consemnează prin Act adițional la Convenția de participare la piața centralizată de energie electrică respectivă, care va conține lista și puterea instalată actualizată a membrilor entității agregate.
		11. Corespondența în scopul înscrierii și participării Solicitantului la piețele centralizate de energie electrică se desfăşoară în limba română, și după caz, în limba engleză, pentru persoanele juridice străine.
	2. **RETRAGEREA UNUI PARTICIPANT DE LA PIEȚELE CENTRALIZATE DE ENERGIE ELECTRICĂ**
		1. Un Participant la piață se poate retrage de la o piață centralizată de energie electrică din proprie iniţiativă, în baza unei notificări transmise în scris la OPCOM S.A. cu cel puţin 5 (cinci) zile lucrătoare înainte de data de la care Participantul doreşte ca retragerea sa să devină efectivă (exclusiv data intrării în efectivitate a retragerii); termenul începe să curgă de la data la care OPCOM S.A. a luat cunoştinţă de această notificare (exclusiv data înregistrării documentului la OPCOM S.A.). OPCOM S.A. transmite acestuia în termen de 2 zile lucrătoare o comunicare în acest sens precizând momentul intrării în efectivitate a retragerii (Anexa 8), în cazul în care solicitarea de retragerea este de la PZU/PI, comunicarea se transmite și la PRE-ul care și-a asumat responsabilitatea echilibrării pentru Participant; în cazul în care solicitarea de retragere privește un operator economic membru al unei entități agregate, comunicarea se transmite si Participantului desemnat de entitatea agregată din care acesta face parte.
		2. Participantul la piață care se retrage de la o piață centralizată de energie electrică din proprie iniţiativă va lua toate măsurile în vederea respectării/achitării tuturor obligațiilor asumate ca urmare a tranzacțiilor realizate până în ultima zi de tranzacționare (emiterea facturilor pentru energia electrică vândută pe PZU/P.I., efectuarea integrală a plăților pentru energia electrică achiziționată de pe PZU/P.I., achitarea facturilor aferente tarifului reglementat-componenta de realizare a tranzacțiilor, compensarea obligațiilor de plată cu drepturile de încasare, egale, reciproce cu OPCOM S.A. înregistrate pe PZU/P.I.). Retragerea Participantului de la o piață centralizată de energie electrică nu îl exonerează de la îndeplinirea obligațiilor asumate pe piața centralizată de energie electrică respectivă până la data intrării în efectivitate a retragerii de la acea piață.
		3. În cazul retragerii de la o piață centralizată de energie electrică a Participantului desemnat de o entitate agregată se consideră că întreaga entitate se retrage de la piața centralizată de energie electrică respectivă, iar foștii membri ai entității agregate vor putea să tranzacționeze pe piața respectivă pe baza înregistrării anterioare asocierii la entitatea agregată respectivă.
		4. În cazul retragerii de la o piață centralizată de energie electrică a unui Participant care este și membru al unei entități agregate, modificarea componenței entități agregate respective se consemnează prin Act adițional la Convenția de participare la piața centralizată de energie electrică respectivă, care va conține lista și puterea instalată actualizată a membrilor entității agregate.
	3. **SUSPENDAREA/REVOCAREA UNUI PARTICIPANT LA PIEȚELE CENTRALIZATE DE ENERGIE ELECTRICĂ**
		1. OPCOM S.A. suspendă imediat Participantul de la tranzacţionare pe piaţa respectivă, dacă într-un an operațional Participantul la piață se face vinovat de neîndeplinirea obligaţiilor prevăzute în Convenţia de participare la piața respectivă şi/sau de abaterea de la regulile stabilite prin procedurile aferente. Cazurile de neîndeplinire a obligațiilor, respectiv situațiile de abatere de la regulile de piață, numărul de abateri acceptate într-un an operațional și perioada de suspendare aferentă fiecărei abateri sunt precizate în Anexa 4.
		2. La data realizării uneia dintre condițiile de suspendare/revocare specificate în Anexa 4, OPCOM S.A. transmite Participantului la piață respectiv o comunicare privind suspendarea (Anexa 6) sau după caz, o comunicare privind revocarea (Anexa 7) cu specificarea motivelor suspendării/ revocării şi a datei intrării în efectivitate a măsurii comunicate; în cazul în care suspendarea/ revocarea este de la PZU/PI, comunicarea se transmite și la PRE-ul care și-a asumat responsabilitatea echilibrării pentru Participant; în cazul în care suspendarea/revocarea privește un operator economic membru al unei entități agregate, comunicarea se transmite si Participantului desemnat de entitatea agregată din care acesta face parte.
		3. În cazul suspendării de la tranzacționare a Participantului desemnat de o entitate agregată se consideră că întreaga entitate agregată este suspendată de la piața centralizată de energie electrică respectivă, iar membri entității agregate vor putea să tranzacționeze pe piața respectivă pe baza înregistrării anterioare asocierii la entitatea agregată respectivă.
		4. În cazul suspendării de la tranzacționare a unui Participant care face parte și dintr-o entitate agregată, Participantul desemnat de entitatea agregată respectivă are obligația de a adopta toate măsurile necesare ca membrul entității agregate suspendat de la piața centralizată de energie electrică să nu poată tranzacționa în perioada de suspendare în interiorul entității agregate.
		5. În cazul suspendării de la tranzacționare a tuturor Participanților care fac parte și dintr-o entitate agregată mai puțin a Participantului desemnat de entitatea agregată respectivă, acesta are obligația de a adopta toate măsurile necesare ca ofertele introduse și după caz, tranzacțiile încheiate, să fie asumate exclusiv în nume propriu și nu ca entitate agregată.
		6. Dacă suspendarea s-a aplicat pentru una din abaterile menționate la poz.7/ poz.8/ poz.9/ poz.10/ poz.11/ poz.20/ poz.21/ poz.22/ poz.23 din Anexa 4, Participantul recapătă dreptul de participare la tranzacționare începând cu prima zi după expirarea perioadei de suspendare.
		7. Dacă în decursul perioadei de suspendare datorate abaterilor menționate la poz.1/poz.2/ poz.3/ poz.6/ poz.12/ poz.13/ poz.18/ poz.19 din Anexa 4, Participantul la piață dovedeşte că a înlăturat/nu mai sunt valabile cauzele care au dus la suspendarea sa, în ziua lucrătoare următoare celei în care prezintă documentul/documentele respective sau după caz, în ziua lucrătoare următoare celei în care se confirmă creditarea contului bancar al OPCOM S.A. cu sumele datorate, suspendarea încetează și OPCOM S.A. transmite o scrisoare în acest sens Participantului, conform modelului din Anexa 9.
		8. OPCOM S.A. va suspenda de la tranzacționare participantul în urma abaterilor menționate la poz.14/ poz.15/ poz.16/ poz.17 din Anexa 4, pe o perioadă cuprinsă între data constatării abaterii şi 10 zile după data efectuării plății sumei penalizatoare. Data efectuării plății se consideră ziua următoare creditării contului bancar al OPCOM S.A. cu suma penalizatoare. Dacă participantul dovedește încetarea cauzelor care au condus la suspendare, în ziua lucrătoare următoare celei de a zecea (10) zile după data efectuării plății sumei penalizatoare suspendarea încetează și OPCOM S.A. transmite participantului comunicarea privind ridicarea suspendării, conform formularului din Anexa 9.
		9. Dacă Participantul la piață, suspendat din cauza abaterilor menționate la pct.6.5.7. și 6.5.8, cu excepția abaterii de la pct. 19, nu dovedește până la sfârşitul perioadei de suspendare că a înlăturat cauzele care au condus la suspendarea sa, OPCOM S.A. revocă înregistrarea ca Participant la piață a operatorului economic în cauză; OPCOM S.A. transmite acestuia o comunicare în acest sens, cu 5 (cinci) zile lucrătoare în avans faţă de sfârşitul perioadei de suspendare şi momentul intrării în efectivitate a revocării (Anexa 7).
		10. Dacă până la sfârșitul perioadei de suspendare, Participantul dovedeşte încetarea cauzelor, revocarea nu se aplică, suspendarea încetează și OPCOM S.A. transmite o scrisoare în acest sens Participantului, conform modelului din Anexa 9.
		11. Dacă abaterile menționate la pct. 6.5.6, cu excepția poz.22 din Anexa 4 au fost comise în mod repetat (în numărul specificat în Anexa 4), OPCOM SA revocă înregistrarea ca Participant la piață a operatorului economic respectiv și îi comunică acestuia motivele și data de la care este revocat, printr-o scrisoare conform modelului din Anexa 7.
		12. Revocarea Participantului îşi produce efectele de drept începând cu prima zi calendaristică după încheierea perioadei de suspendare pentru cazurile menționate la pct. 6.5.9, în cazurile în care revocarea este urmare a repetării unei abateri sancționate cu suspendare. Revocarea se aplică imediat ce OPCOM S.A. a luat la cunoștință de emiterea noii decizii a ANRE, în cazurile specificate la poz.4 și poz.5 din Anexa 4.
		13. În cazul revocării Participantului desemnat de o entitate agregată se consideră că întreaga entitate agregată este revocată de la piața centralizată de energie electrică respectivă, iar membri entității agregate vor putea să tranzacționeze în nume propriu pe piața respectivă pe baza înregistrării anterioare asocierii la entitatea agregată respectivă.
		14. În cazul revocării unui Participant care face parte și dintr-o entitate agregată, OPCOM S.A. va informa referitor la revocare și Participantul desemnat de entitatea agregată respectivă, care are obligația de a adopta toate măsurile necesare ca membrul entității agregate revocat de la piața centralizată de energie electrică să nu mai poată tranzacționa în interiorul entității agregate, precum și pentru modificarea componenței entității agregate printr-un Act adițional la Convenția de participare la piața centralizată de energie electrică respectivă, în termen de 5 (cinci) zile lucrătoare.
	4. **CONSECINŢELE RETRAGERII, SUSPENDĂRII, REVOCĂRII UNUI PARTICIPANT DE LA PIEȚELE CENTRALIZATE DE ENERGIE ELECTRICĂ**
		1. În condiţiile în care un Participant la piață se retrage sau este suspendat de la tranzacţionare sau înregistrarea sa ca Participant la o piață este revocată de OPCOM S.A., respectivul operator economic nu mai are dreptul să transmită/introducă oferte pe piața respectivă, iar toate ofertele validate ale acestuia, cu tranzacționare în perioada ulterioară datei intrării în vigoare a retragerii, suspendării sau revocării, vor fi anulate.
		2. Urmare a suspendării/retragerii/revocării unui Participant la o piață, OPCOM S.A. consemnează aceasta în Registrul participanţilor la piețele centralizate de energie electrică şi publică numele Participantului şi data suspendării/ retragerii/revocării de pe piaţa respectivă, pe website-ul propriu.
		3. În cazul în care Participantul la piață se retrage sau este revocat de la următoarele pieţe administrate de OPCOM S.A.: PZU/PI/PCCB-NC/PCSU/PMC, acesta înapoiază cheia de autentificare USB/Token şi i se va restitui garanţia depusă, în cazul în care cheia de autentificare USB/Token este restituită în condițiile prevăzute în Contractul de comodat aferent.
		4. În situația în care un Participant se retrage sau este revocat de la oricare din piețele pe care a activat în cadrul OPCOM S.A., pentru a se reînregistra ulterior, operatorul economic respectiv trebuie să reia procesul de înregistrare și să parcurgă etapele descrise la subcap. 6.1 din prezenta procedură.
		5. În cazul prevăzut la pct. 6.6.4, Solicitantul care are obligații restante față de OPCOM S.A., nu poate relua procedura de înregistrare decât ulterior achitării obligațiilor restante la piața respectivă.
		6. În situația în care un fost Participant dorește să se reînregistreze pe piețele centralizate după o perioadă în care acesta s-a retras/a fost revocat de la toate piețele la care era înscris, acesta trebuie să plătească componenta de înscriere a tarifului reglementat prevăzută la subcap. 6.1.

# DISPOZIȚII FINALE

* 1. În cazul în care un Titular de licență acordată de ANRE persoană juridică străină sau un operator economic - persoană juridică străină căruia i s-a acordat de către ANRE prin decizie dreptul de a desfășura în România activitatea de furnizare sau activitatea de trader, care a fost înregistrat la una din piețele centralizate de energie electrică prin intermediul unei sucursale a sa - persoană juridică română, dorește să se înregistreze ca persoană juridică străină și să retragă participarea sucursalei - persoană juridică română, în vederea asigurării continuității activității de tranzacționare, este necesară îndeplinirea cumulativă a următoarelor condiții:
		1. Transmiterea către OPCOM S.A. a unei Scrisori de intenție de către Titularul de licență acordată de ANRE - persoană juridică străină, respectiv de către operatorul economic - persoană juridică străină căruia i s-a acordat de către ANRE prin decizie dreptul de a desfășura în România activitatea de furnizare sau activitatea de trader, prin care se precizează data de la care se dorește înscrierea ca persoană juridică străină, însoțită de solicitarea de retragere de la piață la aceeași dată a sucursalei - persoană juridică română sau invers, precum și solicitarea expresă a păstrării continuității în activitatea de tranzacționare;
		2. Confirmarea, de către Titularul de licență acordată de ANRE - persoană juridică străină, respectiv de către operatorul economic - persoană juridică străină căruia i s-a acordat de către ANRE prin decizie dreptul de a desfășura în România activitatea de furnizare sau activitatea de trader, a respectării/achitării tuturor obligațiilor asumate ca urmare a tranzacțiilor realizate până în ultima zi de tranzacționare (emiterea facturilor pentru energia electrică vândută pe PZU/P.I., efectuarea integrală a plăților pentru energia electrică achiziționată de pe PZU/P.I., achitarea facturilor aferente tarifului reglementat-componenta de realizare a tranzacțiilor, compensarea obligațiilor de plată cu drepturile de încasare, egale, reciproce cu OPCOM S.A., etc.) de către sucursala sa - persoană juridică română.
	2. Același mecanism se aplică și în cazul în care un participant Titular de licență acordată de ANRE - persoană juridică străină sau un operator economic - persoană juridică străină căruia i s-a acordat de către ANRE prin decizie dreptul de a desfășura în România activitatea de furnizare sau activitatea de trader, care a fost înregistrat ca persoană juridică străină la una din piețele centralizate de energie electrică, dorește să revoce participarea sa ca persoană juridică străină și să se înregistreze prin intermediul sucursalei sale - persoană juridică română.

**ANEXA 1**

Nr. de ieşire Solicitant..............................

**SCRISOARE DE INTENŢIE**

privind înregistrarea ca Participant la

.............................................................................

Către

Operatorul Pieţei de Energie Electrică și de Gaze Naturale ”OPCOM ” S.A.

Bd. Hristo Botev nr.16-18, sectorul 3, Bucureşti

Societatea/PFA..........................................................................................................

cu sediul în .......................................................................................................................,

reprezentată prin reprezentantul legal (director general, administrator, etc., după caz)............................................................................................................ / sau

Persoana fizică (nume/prenume)...........................................,

în calitate de entitate agregată: DA [ ]  NU [ ]  ,

\*) Puterea rezultată pentru entitatea agregată:........................

\*) Componența entității agregate:...........................................

în conformitate cu prevederile „Procedurii privind înregistrarea participanţilor la Pieţele centralizate de energie electrică administrate de OPCOM S.A.”, solicit înregistrarea ca Participant la Piaţa......................................din data de.................................................

Funcție, reprezentant legal: ................................................................................

Nume și prenume reprezentant legal/persoană fizică: .................................................................

Semnătură reprezentant legal/persoană fizică și, după caz, ștampilă:...........................................

\*) Se completează de Solicitant dacă acesta este responsabil desemnat în cazul unei entități agregate.

# ANEXA 2

#

**CATEGORIILE DE OPERATORI ECONOMICI CARE SE POT ÎNREGISTRA PE FIECARE DIN PIEŢELE CENTRALIZATE DE ENERGIE ELECTRICĂ ADMINISTRATE DE OPCOM S.A.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | PZU | PI | PCCB-NC/PCCB-LE | PCCB-PC | PMC | PC-OTC | PCSU |
| **1.** | **Titulari de licență acordată de ANRE, pentru:** |  |  |  |  |  |  |  |
| *1.1* | *- furnizarea energiei electrice*  | X | X | X | X | X | X | X\*\*) |
| *1.2* | *- activitatea traderului de energie electrică* | X | X | X |  | X | X | X\*\*) |
| *1.3* | *- prestarea serviciului de transport al energiei electrice şi prestarea serviciului de sistem*  | X | X | X |  |  | X |  |
| *1.4* | *- prestarea serviciului de distribuţie a energiei electrice.* | X | X | X |  |  | X |  |
| *1.5* | *-exploatare comercială a capacităţilor de producere a energiei electrice*  | X | X | X | X\*) |  | X | X\*\*) |
| **2.** | **Operator economic - persoană juridică străină căruia i s-a acordat de către ANRE prin decizie dreptul de a desfășura în România activitatea de:** |  |  |  |  |  |  |  |
| *2.1* | *- furnizare a energiei electrice* | X | X | X | X | X | X | X\*\*) |
| *2.2* | *- activitatea traderului de energie electrică* | X | X | X |  | X | X | X\*\*) |
| **3** | **Clienți finali mari de energie electrică** |  |  |  |  | X |  |  |
| **4** | **Persoană fizică sau juridică care, potrivit Legii nr. 123/2012 art.10 alin.(5) și alin.(6), pot desfăşura activităţi în sectorul energiei electrice fără a deţine o licenţă acordată de ANRE** | X | X | X  |  |  | X |  |

\*)La PCCB-PC seînregistrează Titularii de licenţă de exploatare comercială a capacităţilor de producere a energiei electrice care utilizează ca resursă primară cărbune/gaze naturale/păcură.

\*\*) La PCSUse înregistrează:

1. în calitate de participanți - cumpărători, numai titularii de licență desemnați de ANRE în calitate de FUI;
2. în calitate de participanți - vânzători, numai titularii de licență acordate de ANREpentru producerea/ furnizarea/activitatea de trader de energie electrică

#

# ANEXA 3

**DOCUMENTE NECESARE LA ÎNREGISTRAREA LA PIEŢELE CENTRALIZATE DE ENERGIE ELECTRICĂ ADMINISTRATE DE OPCOM S.A.**

|  |  |  |  |  |  |  |
| --- | --- | --- | --- | --- | --- | --- |
| Nr.crt. | Documente necesare | Persoană fizică sau juridică cărora li se aplică prevederile art.10 alin.(5) și alin.(6) din Legea nr.123/2012 | Titulari de licență | Participant desemnat de o entitate agregata | Clienți finali mari de energie electrică | Operatori economici, persoane juridice străine cărora li s-a acordat de către ANRE dreptul de a desfășura în România activitatea de furnizare/trader |
|  |  | PF române/străine  | PJ române | PJ străine | PF române | PF străine | PJ române | PJ române | PJ străine |  |
| 1 | Scrisoare de intenţie privind înregistrarea solicitantului ca participant la piață (original, semnat si, după caz, ștampilat)  | **x** | **x** | **x** | **x** | **x** | **x** | **x** |  **x** |  |
| 2 | Licenţa acordată de ANRE (copie) |  | **x** | **x** | **x** | **x** | **x** |  |  |  |
| 3 | Decizie ANRE de acordare a licenţei (copie) |  | **x** | **x** | **x** | **x** | **x** |  |  |  |
| 4 | Condiţiile asociate licenţei (copie) |  | **x** | **x** | **x** | **x** | **x** |  |  |  |
| 5 | Decizie ANRE de acordare a dreptului de a desfășura în România activitatea de furnizare/trader, după caz (copie) |  |  |  |  |  |  |  |  **x** |  |
| 6 | Decizie de desemnare FUI emisă de ANRE, pentru înscrierea ca participant-cumpărător la PCSU (copie) |  | **x** |  |  |  |  |  |  |  |
| 7 | Certificat de înregistrare în scopuri de TVA emis de autorităţile române (copie)  |  | **x** |  |  |  | **x** | **x** |  |  |
| 8 | Certificat de înregistrare la Registrul Comerțului (copie) |  | **x** |  |  |  | **x** |  |  |  |
| 9 | Certificatul de înregistrare în scopuri de TVA eliberat de autoritatea fiscală din statul membru în care îşi are sediul societatea sau organizaţia economică străină, din care să rezulte codul de înregistrare în scopuri de TVA (copie însoţită de originalul traducerii legalizate) |  |  | **x** |  |  |  |  |  **x** |  |
| 10 | Document centralizator cu datele necesare înscrierii în Registrul de participare: numele Solicitantului, adresă completă, sediu social, adresa completă corespondență, telefon, fax, e-mail, Reprezentantul legal, nume si prenume, telefon, fax, Persoana (ele) de contact pentru piața respectivă, cu datele de contact, PRE – cu codul EIC, adresa, persoana de contact, date de contact, Banca si cod IBAN al contului, numele și datele de contact ale persoanei responsabile pentru derularea corespondentei privind facturile, codul ACER  | **x** | **x** | **x** | **x** | **x** | **x** | **x** |  **x** |  |
| 11 | Convenţia de participare la piaţă (2 exemplare originale, semnate de reprezentantul legal al operatorului economic și, după caz, stampilate) | **x** | **x** | **x** | **x** | **x** | **x** | **x** |  **x** |  |
| 12 | Lista membrilor entității agregate și puterea instalată a fiecărui membru al entității agregate și pe total entitate agregată pe care o include într-o anexă la convenţia de participare respectivă |  |  |  |  |  | **x** |  |  |  |
| 13 | Declarație pe propria răspundere că participarea entității agregate pe piețele concurențiale de energie electrică respectă prevederile Legii concurenței nr. 21/1996, republicată cu modificările și completările ulterioare. |  |  |  |  |  | **x** |  |  |  |
| 14 | Pentru înregistrarea la PZU sau P.I. a persoanelor juridice străine, titulari de licență de furnizare/trader, operatori economicicărora li s-a acordat de către ANRE prin decizie dreptul de a desfășura în România activitatea de furnizare sau activitatea de trader: Declarația pe propria răspundere din care să rezulte dacă activitatea principală, în ceea ce priveşte cumpărările de energie electrică o reprezintă revânzarea acesteia, iar consumul propriu de energie electrică este neglijabil (se încadrează în prevederile Codului fiscal at.275 alin.(1) lit.e) |  |  | **x** |  |  |  |  |  **x** |  |
| 15 | Pentru înregistrarea la PZU sau P.I. a persoanelor juridice străine titulari de licență de furnizare/trader, operatori economicicărora li s-a acordat de către ANRE prin decizie dreptul de a desfășura în România activitatea de furnizare sau activitatea de trader: Declarația pe propria răspundere din care să rezulte dacă livrează sau nu energie electrică persoanelor fizice neimpozabile române |  |  | **x** |  |  |  |  |  **x** |  |
| 16 | Pentru înregistrarea la PZU sau P.I. a titularilor de licență de furnizare/trader, persoane fizice sau juridice române: Declarația pe propria răspundere din care să rezulte dacă activitatea principală, în ceea ce priveşte cumpărările de energie electrică, o reprezintă revânzarea acesteia, iar consumul propriu de energie electrică este neglijabil, <1% (se încadrează în prevederile Codului fiscal art.331 alin.(2) lit.e) |  | **x** |  | **x** |  |  |  |  |  |
| 17 | Document privind încadrarea în categoria de consum acceptată de Regulamentul privind cadrul organizat de contractare a energiei electrice pentru clienţii finali mari  |  |  |  |  |  |  | **x** |  |  |
| 18 | Contract de comodat unic pentru solicitanţii la una din pieţele PZU/PI/PCCB-NC/PCSU/PMC (2 exemplare originale, semnate de reprezentantul legal al operatorului economic și, după caz, ștampilate) | **x** | **x** | **x** | **x** | **x** |  | **x** |  **x** |  |
| 19 | Certificatul de înregistrare conținând codul unic de înregistrare conform prevederilor Legii nr. 182/17.10.2016 pentru aprobarea Ordonanţei de urgenţă a Guvernului nr. 44/2008 | **x** |  |  | **x** | **x** |  |  |  |  |

#

# ANEXA 4

**MOTIVELE SUSPENDARII/REVOCARII PARTICIPANTILOR LA PIEŢELE CENTRALIZATE DE ENERGIE ELECTRICĂ ADMINISTRATE DE OPCOM S.A.**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Nr.crt. | Abaterea care atrage după sine suspendarea/revocarea | Nr. abateri pentru suspendare | Perioada maximă de suspendare | Măsura aplicată ulterior dacă nu s-a înlăturat cauza | Menţiuni | PZU | PI | PCCB-LE | PCCB-NC | PCCB-PC | PMC | PC-OTC | PCSU |
| 1 | Neefectuarea plăţii componentei de administrare/ tranzacţionare a tarifului reglementat în termenul prevăzut de reglementările în vigoare | 1 | 1 lună | revocare | Suspendarea se ridică imediat ce s-a înlăturat cauza | x | x | x | x | x | x | x | x |
| 2 | Expirarea termenului de valabilitate/ suspendarea licenţei/deciziei/certificatului de înregistrare care a stat la baza înregistrării ca Participant la piaţă  | 1 | 3 luni | revocare | Suspendarea se ridică după ce participantul face dovada înlăturării cauzei care a condus la suspendare  | x | x | x | x | x | x | x | x |
| 3 | Încetarea valabilităţii înregistrării ca PRE/într-un PRE a Participantului la piață | 1 | 3 luni | revocare | Suspendarea se ridică după ce participantul face dovada înlăturării cauzei care a condus la suspendare | x | x | x | x | x | x | x | x |
| 4 | Participantul - cumpărător înregistrat la PCSU nu mai este desemnat prin decizie emisă de ANRE ca furnizor de ultimă instanță |  |  | revocare | La data luării la cunoștință a noului act |  |  |  |  |  |  |  | x |
| 5 | Licența/decizia a fost retrasă de către ANRE |  |  | revocare | La data luării la cunoștință a noului act | x | x | x | x | x | x | x | x |
| 6 | Lipsa codului ACER |  | 3 luni | revocare | De la data verificării generale de către OPCOM S.A. | x | x | x | x | x | x | x | x |
| 7 | Modificarea (inclusiv ștergerea) ofertelor orare deja introduse până la ora de închidere a PZU pe intervalele orare neafectate de atingerea/ depășirea prețurilor prag, la licitația secundară | 1 | 1 lună | - | La consemnarea celei de a treia abateri într-un an operațional se aplică revocarea | x |  |  |  |  |  |  |  |
| 8 | Introducerea de oferte bloc, respectiv modificarea (inclusiv ștergerea) ofertelor bloc deja introduse până la ora de închidere a PZU care conțin intervale orare neafectate de atingerea/depășirea prețurilor prag, la licitația secundară | 1 | 1 lună | - | La consemnarea celei de a treia abateri într-un an operațional se aplică revocarea | x |  |  |  |  |  |  |  |
| 9 | Ofertarea pentru alte intervale decât cele pentru care s-a atins nivelul prețurilor prag în cadrul licitației secundare | 1 | 1 lună | - | La consemnarea celei de a treia abateri într-un an operațional se aplică revocarea | x |  |  |  |  |  |  |  |
| 10 | Ofertarea nu se face în sensul îmbunătățirii situației pieței în cazul declanșării licitației secundare | 1 | 1 lună | - | La consemnarea celei de a treia abateri într-un an operațional se se aplică revocarea | x |  |  |  |  |  |  |  |
| 11 | Înregistrarea de refuzuri la plată (datorate lipsei de disponibilitate în cont) pentru instrucțiunile de debitare directă transmise și executarea scrisorii de garanție bancară | 3 refuzuri/ luna | 1 lună | - | La consemnarea celei de a treia abateri într-un an operațional se aplică revocarea | x | x |  |  |  |  |  |  |
| 12 | Nerespectarea termenelor specificate în proceduri, de transmitere a facturilor pentru energia electrică vândută  | 1 | 1 lună | revocare | Suspendarea se ridică imediat ce s-a transmis factura în intervalul de suspendare | x | x |  |  |  |  |  |  |
| 13 | Neefectuarea plăților finale de regularizare pentru tranzacțiile realizate, în termenele prevăzute de reglementările în vigoare | 1 | 1 lună | revocare | Suspendarea se ridică imediat ce s-a încasat valoarea aferentă plății finale de regularizare în intervalul de suspendare | x | x |  |  |  |  |  |  |
| 14 | Retragerea ofertei/ofertelor inițiatoare/ coinițiatoare/de răspuns | 1 | 1 lună | revocare | Suspendarea se ridică în prima zi lucrătoare după 10 (zece) zile calendaristice după data achitării sumei penalizatoare, în cazul în care plata se realizează în decursul perioadei maxime de suspendare |  |  | x |  |  |  |  |  |
| 15 | Retragerea ofertei inițiatoare/de răspuns | 1 | 1 lună | revocare | Suspendarea se ridică în prima zi lucrătoare după 10 (zece) zile calendaristice după data achitării sumei penalizatoare, în cazul în care plata se realizează în decursul perioadei maxime de suspendare |  |  |  |  | x |  |  |  |
| 16 | Refuzul încheierii contractului în urma sesiunii de licitație sau prezentarea unui contract neconform cu textul contractului cadru şi anexele propuse de iniţiator și cu rezultatul sesiunii de licitație. | 1 | 1 lună | revocare | Suspendarea se ridică în prima zi lucrătoare după 10 (zece) zile calendaristice după data achitării sumei penalizatoare, în cazul în care plata se realizează în decursul perioadei maxime de suspendare. |  |  | x |  | x |  |  |  |
| 17 | Refuzul încheierii contractului standard în urma sesiunii de tranzacţionare sau prezentarea unui contract neconform | 1 | 1 lună | revocare | Suspendarea se ridică în prima zi lucrătoare după 10 (zece) zile calendaristice după data achitării sumei penalizatoare, în cazul în care plata se realizează în decursul perioadei maxime de suspendare |  |  |  | x |  |  |  |  |
| 18 | Refuzul încheierii contractului cadru în urma sesiunii de licitație sau prezentarea unui contract neconform cu textul contractului cadru și/sau rezultatul sesiunii de licitație. | 1 | 1 lună | revocare | Suspendarea se ridică imediat ce s-a achitat suma penalizatoare, în cazul în care plata se realizează în decursul perioadei maxime de suspendare. |  |  |  |  |  |  |  | x |
| 19 | Neefectuarea plăţii pentru contravaloarea licenței suplimentare de conectare pe Platforma de tranzacționare pentru fiecare utilizator propriu suplimentar solicitat de Participant | 1 | până la achitare | - | Suspendarea se ridică imediat ce s-a înlăturat cauza |  |  |  |  |  |  | x |  |
| 20 | Nerespectarea de către un participant la piață a obligațiilor ce îi revin în urma încheierii tranzacțiilor pe PC-OTC, fără asumarea consecințelor din contractul cadru EFET semnat de către părți | 3 | 6 luni | - |  |  |  |  |  |  |  | x |  |
| 21 | Cazuri de manipulare identificate şi confirmate conform Procedurii privind modalitatea de tranzacţionare pe piaţa centralizată cu negociere dublă continuă | 1 | 6 luni | - | La a doua situație de manipulare confirmată, într-un an operațional, se aplică revocarea |  |  |  |  |  |  | x |  |
| 22 | Netransmiterea în decursul unei luni calendaristice cel puțin a unei propuneri privind preţul de referință pentru fiecare instrument tranzacționabil  | 5 | 1 lună | - |  |  |  |  |  |  |  | x |  |
| 23 | Tranzacționarea în cadrul unei entități agrgate a unui membru al entității agregate suspendat/revocat de la piața centralizată de energie electrică conduce la suspendarea Participantului desemnat de entitatea agregată respectivă. | 1 | 3 luni |  | La consemnarea celei de a doua abateri într-un an operațional se aplică revocarea |  |  |  |  |  |  |  |  |

# ANEXA 5.1

**COMUNICARE**

privind înregistrarea ca Participant la

Piaţa centralizată a contractelor bilaterale de energie electrică conform căreia contractele sunt atribuite prin licitație extinsă (PCCB-LE)

Către: (numele Solicitantului)

Prin prezenta vă informăm că în conformitate cu prevederile Procedurii privind înregistrarea participanților la piețele centralizate de energie electrică administrate de OPCOM S.A., începând cu data de ............ aţi fost înregistrat ca participant la Piaţa centralizată a contractelor bilaterale de energie electrică conform căreia contractele sunt atribuite prin licitație extinsă (PCCB-LE).

Totodată vă informăm că, în conformitate cu prevederile cadrului de reglementare aplicabil, dreptul de tranzacționare pe această piață va intra în efectivitate numai după achitarea facturii aferente componentei de administrare a tarifului reglementat practicat de OPCOM.

**Director General**

**ANEXA 5.2**

**COMUNICARE**

privind înregistrarea ca Participant la

Piaţa centralizată a contractelor bilaterale de energie electrică conform căreia contractele sunt atribuite prin negociere continuă (PCCB-NC)

Către: (numele Solicitantului)

Prin prezenta vă informăm că în conformitate cu prevederile Procedurii privind înregistrarea participanților la piețele centralizate de energie electrică administrate de OPCOM S.A., începând cu data de ............... aţi fost înregistrat ca participant la Piaţa centralizată a contractelor bilaterale de energie electrică conform căreia contractele sunt atribuite prin negociere continuă (PCCB-NC).

Totodată vă informăm că, în conformitate cu prevederile cadrului de reglementare aplicabil, dreptul de tranzacționare pe această piață va intra în efectivitate numai după îndeplinirea cumulativă a următoarelor condiții:

* Achitarea facturii aferente componentei de administrare a tarifului reglementat practicat de OPCOM;
* Semnarea Contractului de comodat pentru acordarea cheii de autentificare USB Token pentru accesul la Platforma de tranzacționare sau semnarea anexei la Contractul de comodat în cazul în care ați semnat deja Contractul de comodat pentru o altă piață pentru care este necesară cheie de autentificare USB Token și nu doriți o cheie nouă.

**Director General**

**ANEXA 5.3**

**COMUNICARE**

privind înregistrarea ca Participant la

Piaţa centralizată a contractelor bilaterale de energie electrică - modalitatea de încheiere a contractelor de procesare a combustibilului (PCCB-PC)

Către: (numele Solicitantului)

Prin prezenta vă informăm că în conformitate cu prevederile Procedurii privind înregistrarea participanților la piețele centralizate de energie electrică administrate de OPCOM S.A., începând cu data de ............. aţi fost înregistrat ca participant la Piaţa centralizată a contractelor bilaterale de energie electrică - modalitatea de încheiere a contractelor de procesare a combustibilului (PCCB-PC).

Totodată vă informăm că, în conformitate cu prevederile cadrului de reglementare aplicabil, dreptul de tranzacționare pe această piață va intra în efectivitate numai după achitarea facturii aferente componentei de administrare a tarifului reglementat practicat de OPCOM.

**Director General**

#

# ANEXA 5.4

**COMUNICARE**

privind înregistrarea ca Participant la

Piaţa centralizată cu negociere dublă continuă

a contractelor bilaterale de energie electrică (PC**-**OTC)

Către: (numele Solicitantului)

Prin prezenta vă informăm că în conformitate cu prevederile Procedurii privind înregistrarea participanților la piețele centralizate de energie electrică administrate de OPCOM S.A., începând cu data de ...... (zi de ofertare/tranzacționare, după caz) aţi fost înregistrat ca participant la Piaţa centralizată cu negociere dublă continuă a contractelor bilaterale de energie electrică (PC-OTC).

Totodată vă informăm că, în conformitate cu prevederile cadrului de reglementare aplicabil, dreptul de tranzacționare va intra în efectivitate numai după îndeplinirea cumulativă a următoarelor condiții:

* Achitarea facturii aferente pentru componenta de administrare a tarifului reglementat practicat de OPCOM;
* Transmiterea listei de eligibilitate care trebuie să prevadă un număr minim de 8 contrapărți eligibile cu drept de tranzacționare ca potenţiali parteneri contractuali, condiţia numărului minim de 8 parteneri eligibili cu limită de creditare diferită de zero fiind îndeplinită prin notificarea reciprocă;
* Transmiterea contractelor EFET încheiate cu contrapărțile notificate în lista de eligibilitate;
* Transmiterea documentului cu datele necesare menţinerii legăturii cu administratorii Pieţei centralizate cu negociere dublă continuă a contractelor bilaterale de energie electrică.

**Director General**

#

# ANEXA 5.5

**COMUNICARE**

privind înregistrarea ca Participant la

 Piaţa centralizată pentru serviciul universal (PCSU)

Către: (numele Solicitantului)

Prin prezenta vă informăm că în conformitate cu prevederile Procedurii privind înregistrarea participanților la piețele centralizate de energie electrică administrate de OPCOM S.A., începând cu data de ...... (zi de ofertare) aţi fost înregistrat ca participant la Piaţa centralizată pentru serviciul universal (PCSU) în calitate de…..

Totodată vă informăm că, în conformitate cu prevederile cadrului de reglementare aplicabil, dreptul de tranzacționare va intra în efectivitate numai după îndeplinirea cumulativă a următoarelor condiții:

* Achitarea facturii aferente pentru componenta de administrare a tarifului reglementat practicat de OPCOM;
* Semnarea Contractului de comodat pentru acordarea cheii Token pentru accesul la Platforma de tranzacționare sau resemnarea anexei acestuia, cu includerea Pieţei centralizată pentru serviciul universal, în cazul în care dețineți o cheie Token cu certificat de tranzacționare pentru platforma CONDICO și nu doriți o nouă cheie Token.

**Director General**

#

# ANEXA 5.6

**COMUNICARE**

privind înregistrarea ca Participant la

Piaţa de energie electrică pentru clienții finali mari (PMC)

Către: (numele Solicitantului)

Prin prezenta vă informăm că în conformitate cu prevederile Procedurii privind înregistrarea participanților la piețele centralizate de energie electrică administrate de OPCOM S.A., începând cu data de ................. aţi fost înregistrat ca participant la Piaţa de energie electrică pentru clienții finali mari (PMC).

Totodată vă informăm că, în conformitate cu prevederile cadrului de reglementare aplicabil, dreptul de tranzacționare pe această piață va intra în efectivitate numai după îndeplinirea cumulativă a următoarelor condiții:

* Achitarea facturii aferente componentei de administrare a tarifului reglementat practicat de OPCOM;
* Semnarea Contractului de comodat pentru acordarea cheii de autentificare USB Token pentru accesul la Platforma de tranzacționare sau semnarea anexei la Contractul de comodat în cazul în care ați semnat deja Contractul de comodat pentru o altă piață pentru care este necesară cheie de autentificare USB Token și nu doriți o cheie nouă.

**Director General**

#

# ANEXA 5.7

**COMUNICARE**

privind înregistrarea ca Participant la

Piaţa pentru Ziua Următoare (PZU)

Către (numele Solicitantului)

Spre știință:

PRE (numele PRE)

Prin prezenta vă comunicăm că în conformitate cu prevederile Procedurii privind înregistrarea participanților la piețele centralizate de energie electrică administrate de OPCOM S.A., începând cu data de ......... (zi de ofertare/tranzacționare) aţi fost înregistrat ca participant la Piaţa pentru Ziua Următoare (PZU).

Totodată vă informăm că, în conformitate cu prevederile cadrului de reglementare aplicabil, dreptul de tranzacționare pe această piață va intra în efectivitate numai după îndeplinirea cumulativă a următoarelor condiții:

* Achitarea facturii aferente componentei de administrare a tarifului reglementat practicat de OPCOM;
* Semnarea Contractului de comodat pentru acordarea cheii de autentificare USB Token pentru accesul la Platforma de tranzacționare sau semnarea anexei la Contractul de comodat în cazul în care ați semnat deja Contractul de comodat pentru o altă piață pentru care este necesară cheie de autentificare USB Token și nu doriți o cheie nouă.

**Director General**

#

# ANEXA 5.8

**COMUNICARE**

privind înregistrarea ca Participant la

Piaţa Intrazilnică (PI)

Către (numele Solicitantului)

Spre știință:

PRE (numele PRE)

Prin prezenta vă comunicăm că în conformitate cu prevederile Procedurii privind înregistrarea participanților la piețele centralizate de energie electrică administrate de OPCOM S.A., începând cu data de ......... (zi de ofertare/tranzacționare) aţi fost înregistrat ca participant la Piaţa Intrazilnică de energie electrică (PI).

Totodată vă informăm că, în conformitate cu prevederile cadrului de reglementare aplicabil, dreptul de tranzacționare pe această piață va intra în efectivitate numai după îndeplinirea cumulativă a următoarelor condiții:

* Achitarea facturii aferente componentei de administrare a tarifului reglementat practicat de OPCOM;
* Semnarea Contractului de comodat pentru acordarea cheii de autentificare USB Token pentru accesul la Platforma de tranzacționare sau semnarea anexei la Contractul de comodat în cazul în care ați semnat deja Contractul de comodat pentru o altă piață pentru care este necesară cheie de autentificare USB Token și nu doriți o cheie nouă.

**Director General**

# ANEXA 6

**COMUNICARE**

privind suspendarea de la tranzacționare pe ............................. (denumire piaţă)

Către: (numele Participantului)

Spre stiință: (numele Participantului desemnat de o entitate agregată)

sau

(numele fiecărui membru al entității agregate în cazul în care este suspendat Participantul desemnat de o entitate agregată)

Prin prezenta vă informăm că începând cu data de ......................... (zi de ofertare/tranzacționare, după caz) s-a procedat la suspendarea .............................. (denumire participant) ca participant la ...................... (denumire piaţă) deoarece .....................................

Totodată vă informăm că, în conformitate cu prevederile cadrului de reglementare aplicabil, dreptul de tranzacționare pe această piață va intra în efectivitate numai după înlăturarea cauzei care a condus la suspendare.

În cazul în care, până la data de ........................ (se va completa perioada pe parcursul căreia participantul este suspendat) nu se dovedește că a fost înlăturată cauza care a condus la suspendare, OPCOM S.A. va aplica măsura revocării ..................... (denumire participant) ca participant la ......................... (denumire piaţă).

 **Director General**

#

# ANEXA 7

**COMUNICARE**

privind revocarea ca Participant la ............................. (denumire piaţă)

Către: (numele Participantului)

Spre stiință: (numele Participantului desemnat de o entitate agregată)

sau

(numele fiecărui membru al entității agregate în cazul în care este revocat Participantul desemnat de o entitate agregată)

Prin prezenta vă informăm că începând cu data de............ (zi de ofertare/tranzacționare, după caz) se va proceda la revocarea …........................(denumire participant) ca Participant la ................................... (denumire piaţă), deoarece nu a fost înlăturată cauza care a condus la suspendare.

Totodată vă informăm că, dacă până la sfârșitul perioadei de suspendare veţi face dovada încetării cauzei, revocarea nu se aplică, iar suspendarea încetează.

**Director General**

#

# ANEXA 8

**COMUNICARE**

privind retragerea ca Participant la ............................. (denumire piaţă)

Către: (numele Participantului)

Spre stiință: (numele Participantului desemnat de o entitate agregată)

sau

(numele fiecărui membru al entității agregate în cazul în care se retrage Participantul desemnat de o entitate agregată)

Prin prezenta vă informăm că începând cu data de............ (zi de ofertare/tranzacționare, după caz) se va proceda la retragerea …........................ (denumire participant) ca participant la ................................... (denumire piaţă), urmare a solicitării dumneavoastră de retragere nr. ..........., înregistrată la OPCOM cu nr. ..............

Menţionăm că retragerea …........................ (denumire participant) nu vă exonerează de la îndeplinirea obligațiilor asumate pe .................. (denumire piaţă) până la data intrării în efectivitate a retragerii de la această piață.

 **Director General**

# ANEXA 9

**COMUNICARE**

privind ridicarea suspendării ca participant la ................

Către (numele Participantului)

Spre stiință: (numele Participantului desemnat de o entitate agregată)

sau

(numele fiecărui membru al entității agregate în cazul în care se ridică suspendarea Participantului desemnat de o entitate agregată)

Prin prezenta vă informăm că începând cu data de ............ (zi de ofertare/tranzacționare, după caz) s-a procedat la ridicarea suspendării ......................... (denumire participant) ca participant la …........................ (denumire piaţă) ca urmare a înlăturării cauzei care a condus la aplicarea măsurii de suspendare.

 **Director General**

# ANEXA 10

Nr. înregistrare ieşire de la Participant ....................................................................................

Către,

**Societatea Operatorul Pieţei de Energie Electrică şi de Gaze Naturale**

**”OPCOM” S.A.**

Domnului Director General ................................................................................................

**DECLARAȚIE PE PROPRIE RĂSPUNDERE**

privind asocierea în cadrul unei entități agregate și desemnarea reprezentantului entității agregate

**Subsemnata/Subsemnatul** **..............................................................................................................**(nume/prenume), în calitate de ............................................(funcția), reprezentant legal al societății ...................................................................................................., producător de energie electrică din surse regenerabile având capacitatea instalată de .......................MW, asociat în entitatea agregată

sau

**Persoana fizică** **..............................................................................................................**(nume/prenume), posesor al BI/CI seria ........ nr. ...................., eliberat(ă) de ............................. la data de .............................., CNP ......................................................, producător de energie electrică din surse regenerabile având capacitatea instalată de .......................kW, asociat în entitatea agregată

**[Subsemnata/Subsemnatul** **..............................................................................................................**(nume/prenume), în calitate de ............................................(funcția), reprezentant legal al societății ...................................................................................................., producător de energie electrică din surse regenerabile având capacitatea instalată de .......................MW

sau

**Persoana fizică** **..............................................................................................................**(nume/prenume), posesor al BI/CI seria ........ nr. ...................., eliberat(ă) de ............................. la data de .............................., CNP ......................................................, producător de energie electrică din surse regenerabile având capacitatea instalată de .......................kW**]**

**[…]**

cunoscând prevederile art. 326 din Codul Penal cu privire la falsul în declarații și prevederile Legii concurenței nr. 21/1996, republicată, cu modificările şi completările ulterioare, declarăm prin prezenta, pe propria răspundere, că am decis participarea împreună ca o singură entitate agregată pe ........................................(denumirea pieței pentru care se solicită înregistrarea), în vederea îmbunătățirii performanțelor financiare și de producție și desemnăm (Denumire societate /Nume, Prenume participant desemnat) …........................................................…..………….........…………………...................................,

producător de energie electrică din surse regenerabile, asociat în entitatea agregată, ca în conformitate cu prevederile Art. IV din Legea nr. 184/2018 pentru aprobarea Ordonanței de urgență a Guvernului nr. 24/2017 privind modificarea și completarea Legii nr. 220/2008 pentru stabilirea sistemului de promovare a producerii energiei din surse regenerabile de energie şi pentru modificarea unor acte normative, să participe cu oferte în numele producătorilor de energie din surse regenerabile asociați în cadrul entității agregate, puterea instalată a membrilor entității agregate fiind de ...........................MW.

Prezenta declarație este parte componentă a Convenției de participare la piață și se actualizează prin act adițional la Convenție ori de câte ori intervin modificări.

Nume şi prenume reprezentant legal al asociatului în entitatea agregată : ....................................................................................

Semnătură reprezentant legal: ..............................................................................................

Nume şi prenume reprezentant legal al asociatului în entitatea agregată : ....................................................................................

Semnătură reprezentant legal: ..............................................................................................

**[**Nume şi prenume reprezentant legal al asociatului în entitatea agregată : ....................................................................................

Semnătură reprezentant legal: .............................................................................................. **]**

**[…]**